బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
విమాన ప్ర‌యాణికుల‌కు శుభ‌వార్త‌!
దేశీయంగా ప్రయాణాల కోసం ఉద్దేశించిన టికెట్లను బుక్‌ చేసుకున్న 24 గంటల్లోగా క్యాన్సిల్ చేస్తే ఎలాంటి చార్జీలు విధించకూడదని కేంద్రం  ప్రతిపాదించింది.
Samayam Telugu | Updated:
May 23, 2018, 05:04PM IST
విమాన ప్ర‌యాణికుల‌కు శుభ‌వార్త‌
సాధార‌ణ విమాన ప్ర‌యాణికుల‌కు మ‌రింత సౌక‌ర్య‌వంతంగా ఉండేలా విమాన‌యాన శాఖ ఎప్ప‌టిక‌ప్పుడు స‌రికొత్త అడుగులు వేస్తోంది. వివిధ కార‌ణాల వ‌ల్ల ప్ర‌యాణికులు నిరాశ‌ప‌డ‌కూడ‌ద‌నే ల‌క్ష్యంతో లక్ష్యంతో కేంద్ర ప్రభుత్వం పలు ప్రతిపాదనలు తెరపైకి తెచ్చింది. ప్రయాణికులకు ఊరటనిచ్చేలా.. దేశీయంగా ప్రయాణాల కోసం ఉద్దేశించిన టికెట్లను బుక్‌ చేసుకున్న 24 గంటల్లోగా క్యాన్సిల్ చేస్తే ఎలాంటి చార్జీలు విధించకూడదని ప్రతిపాదించింది. 24 గంటల లాకిన్‌ వ్యవధిలో ప్యాసింజర్ల పేర్లలో మార్పులు .. చేర్పులు, ప్రయాణ తేదీలను సవరించుకోవడం మొదలైనవి ఉచితంగా చేసుకోవచ్చని పౌర విమానయాన శాఖ సహాయ మంత్రి జయంత్ సిన్హా తెలిపారు. విమానం బ‌య‌లుదేరడానికి నాలుగు రోజుల ముందు బుక్ చేసుకున్న టికెట్లకు మాత్రం ఈ నిబంధనలు వర్తించవు. విమాన ప్రయాణికుల హక్కుల పరిరక్షణ, సదుపాయాల కల్పనకు సంబంధించిన ముసాయిదా చార్టర్‌ను ఆవిష్కరించిన సందర్భంగా మంత్రి ఈ విషయాలు వెల్లడించారు.
విమాన టిక్కెట్ ర‌ద్దుకు చార్జీ ఉండ‌దు
"టికెట్‌ను బుక్ చేసుకున్న 24 గంటల్లోగా ఎలాంటి చార్జీలు విధించకుండా రద్దు చేసుకునేలా విమానయాన సంస్థ లాకిన్‌ సదుపాయం కల్పించాల్సి ఉంటుంది. విమానం బైల్దేరడానికి 96 గంటల ముందు దాకా ఈ సదుపాయం అందుబాటులో ఉంటుంది" అని సిన్హా చెప్పారు. ప్రస్తుత నిబంధనల ప్రకారం విమానయాన సంస్థలు ఒక్కో విధంగా క్యాన్సిలేషన్ చార్జీలు వసూలు చేస్తున్నాయి. అసంబద్ధమైన చార్జీలు వసూలు చేస్తున్నాయని, రిఫండ్ ఇవ్వడం లేదని పలు సంస్థలపై పెద్ద ఎత్తున ఆరోపణలు కూడా ఉన్నాయి. ఈ నేపథ్యంలో పౌర విమానయాన శాఖ ప్రతిపాదనలు ప్రాధాన్యం సంతరించుకున్నాయి. కొత్త ప్రతిపాదనలపై 30 రోజుల్లోగా సంబంధిత వర్గాల అభిప్రాయాలు సేకరించి, రెండు నెలల్లోగా నోటిఫై చేస్తాం’’ మని సిన్హా తెలిపారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.